**גבורה וגיבורים בימים ההם ובזמן הזה**

**פתיח :** טעימה של מעשי גבורה בימים ההם ובזמן הזה - משחק דומינו ( 15 דק' )

* **לפניכם 12 אבני דומינו.** בכל אבן נמצאים גיבור בימים ההם וגיבור בזמן הזה. הגיבורים מהימים ההם כוללים גיבורים וגיבורות מתקופת התנ"ך עד שנת ,1900 והגיבורים מהזמן הזה משנת 1900 ועד היום.

**הגיבורים והגיבורות נבחרו מתוך מקבץ של אפשרויות רבות, ניתן להוסיף אבני דומינו עם גיבורים וגיבורות אחרים.**

**הערה: ל**פעמים יש קושי לתלמידים להתרכז בשני הגיבורים המצויים על ה"אבן", לכן הכנו דומינו נוסף בו יש רק גיבור אחד או גיבורה אחת . ( כמובן זה הגדיל את כמות ה"אבנים" , כך שניתן לחלק "אבנים" לכל תלמידי הכיתה.

מהלך הפעילות:

* אפשרות א' - מליאה: כל לומד מקבל "אבן דומינו" אחת.

אפשרות ב' – בחברותות : מחלקים את "אבני הדומינו " למשתתפים.

* הנחת אבן ראשונה - ושיתוף במאפיין הגבורה של הגיבור / הגיבורה .

הנחת אבן שניה – כהמשך לאבן הראשונה – ושיתוף בקשר בין שתי דמויות הגיבורים או הגבורה שלהם.

* חשוב לדייק את שאלת הגבורה : **על מה מתגבר/ת הדמות?**

|  | **בימים ההם** | **בזמן הזה** |
| --- | --- | --- |
| 1 | **שמשון הגיבור** : ספר שופטים - נלחם בפלישתים.  מוטט את מקדש דגון על כל הפלישתים שבאו לראות במפלתו. ואמר "תמות נפשי עם פלישתים" | **רינה הלחמי** : חיה בלוב.  יום אחד הזהיר אותה מכר ערבי מפרעות מתוכננות "תעלי הביתה ותסתתרי". אבל רינה, למרות שהיתה בהריון- החלה לרוץ בכל הרובע היהודי ולהזהיר את כולם לעמוד על נפשם. ובכך היא הצילה מאות מבני הקהילה והפוגרום המתוכנן |
| 2 | **יעקב אבינו** : ספר בראשית - אחד משלושת האבות  גלל לבדו את האבן הכבדה מעל הבאר כדי למנוע מהרועים האחרים לדחוק את הרועות הבנות לסוף התור. | **רחל אדרי** :תושבת אופקים מלחמת חרבות ברזל. (2023)  הציעה למחבלים שפרצו לביתם אוכל ושתיה וכך מנעה מהם לפגוע בה ובבעלה. |
| 3 | **דוד** : ספר שמואל. המלך השני של עם ישראל.  נלחם בגוליית הפלישתי במקלע ואבנים והצליח להרוג אותו ולהביא לנצחון היהודים | **חנה סנש** : מתנדבת במלחמת העולם השניה  צנחה בעורף האויב הנאצי, נתפסה והוצאה להורג. |
| 4 | **בר כוכבא** : תקופת שלטון הרומאים בארץ ישראל. (135 לספירה)  מנהיג המרד היהודי הגדול ברומאים. | **סמ"ר יהונתן יצחק סמו** : נהרג בעזה מלחמת חרבות ברזל ( 2023)  תרם איברים והציל חיים של 6 בני אדם. |
| 5 | **יהודה המכבי** : תקופת שלטון היוונים בארץ ישראל ( 150 לפנה"ס - חנוכה)  מנהיג שהוביל את הלחימה ביוונים בעקבות גזרות אנטיוכוס ונצח את צבא יוון | **רג'ינה - הרצליה לוקיי**- נולדה בעיראק  כשאסור היה להיות ציוני וללמוד עברית. היא הצטרפה למחתרת נוער ציונית למדה ולימדה עברית. השלטונות רצו לאסור אותה, אך היא לא הסכימה שיבריחו אותה כדי לא לסכן את משפחתה בעינויים ומוות בגלל בריחתה. |
| 6 | **מתיתיהו הכהן** : תקופת שלטון היווונים בארץ ישראל ( 150 לפנה"ס - חנוכה)  החל את המרד נגד היוונים בעקבות גזרות אנטיוכוס | **אידה נודל** -נולדה ברוסיה בשנת 1931 עלתה לארץ 1987  [אסירת ציון](https://he.wikipedia.org/wiki/%D7%90%D7%A1%D7%99%D7%A8_%D7%A6%D7%99%D7%95%D7%9F) וממובילות המאבק בשלטונות ברית המועצות, אשר סירבו לאפשר ליהודים לעלות לארץ ישראל |
| 7 | **יוסף** : ספר בראשית  השלים עם אחיו לאחר שזרקו אותו לבור ומכרו אותו לעבד. | **רפ"ק שפרה בוכריס** :מפקדת יחידה במג"ב מלחמת חרבות ברזל ( 2023)  השאירה 10 ילדים בבית ויצאה להציל ילדים בעוטף. |
| 8 | **גדעון** בן יואש : ספר שופטים – נלחם במדיין ועמלק  יצא להילחם בעמלק ומדיין עם 300 חיילים בלבד | **דריה קרפ –** בת 10 מקבוץ רעים – חרבות ברזל  התחבאה שעות בממ”ד עם אחיה הקטן שנמצא על הרצף האוטיסטי עד שחילצו אותם **.** |
| 9 | **המיילדות העבריות** ספר שמות - בני ישראל עבדים במצרים  לא שמעו לציווי של פרעה להרוג ולהשליך ליאור את כל הבנים הנולדים לבנות ישראל. הן בחרו לסכן את חייהן ולהחיות את התינוקות. | **ענר שפירא** לוחם סיירת הנח"ל – חרבות ברזל  נעמד בפתח המיגונית בה הסתתרו חבריו, תפס בידיו את הרימונים שזרקו המחבלים למיגונית והשליך חזרה למחבלים. |
| 10 | **רחל אמנו** – ספר בראשית  יעקב אבינו ביקש לשאת אותה לאשה, ביום הכלולות, הכניס אבא שלה את לאה אחותה לחופה במקומה.  על פי המדרש, נתנה ללאה את הסימנים שסיכמה עם יעקב, כדי שלאה לא תתבייש. | **רב"ט אלי אלבז** שימש כחובש במלחמת ששת הימים 1967,  כשהפלוגה שלו נתקלה באויב, וחלק מהכוח עלה על מוקשים. רב"ט אלי אלבז טיפל בפצועים בקור רוח ותחת אש ודאג לפינויים ועודדם. |
| 11 | **ללה סוליקה** – נולדה ב[טנג'יר](https://he.wikipedia.org/wiki/%D7%98%D7%A0%D7%92%27%D7%99%D7%A8) שב[מרוקו](https://he.wikipedia.org/wiki/%D7%9E%D7%A8%D7%95%D7%A7%D7%95) בשנת 1817.  נערה יהודייה בת 16 שסרבה להיכנס לאמונה האסלאמית והעדיפה למות בייסורים כיהודיה. | **עדינה משה –** בת 72 מקבוץ ניר עוז – חרבות ברזל  כשהבינה שהיא משתחררת משבי החמאס, ביקשה מהמחבל שישחרר אשה אחרת שהיתה מבוגרת ממנה" |
| 12 | **כלב בן יפונה** – ספר במדבר  אחד מ- 12 המרגלים שנשלחו ע"י משה  כשחזרו המרגלים מלתור את הארץ, עשרה מהם אמרו: לֹא נוּכַל לַעֲלוֹת אֶל הָעָם כִּי חָזָק הוּא מִמֶּנּוּ. לעומתם כלב אמר : עָלֹ֤ה נַעֲלֶה֙ וְיָרַ֣שְׁנוּ אֹתָ֔הּ כִּֽי־יָכ֥וֹל נוּכַ֖ל לָֽהּ׃ | **מרים פרץ** נולדה במרוקו בשנת 1954 עלתה לארץ בגיל צעיר עם משפחתה, אשת חינוך.  לאחר ששני בניה נהרגו בקרב, בעת מילוי תפקידם, החלה לתת כוחות למשפחות שכולות ולבנות גשרים בין קצוות החברה הישראלית. |
| 13 | **שרה גיבורת ניל"י** : 1890 – 1917, מראשי מחתרת ניל"י שנלחמה בשלטון הטורקי בארץ ישראל.  לאחר עינויים קשים, העדיפה למות ולא להסגיר את חבריה. | **אברהט וורקו** – נולדה באתיופיה.  החליטה בגיל מבוגר להתחיל מסע רגלי מאתיופיה לסודן כדי להגיע לישראל. היא היתה האשה הראשונה שהלכה והובילה משפחה וילדים בדרך הקשה. בעקבות הצלחתה יצאו מסעות רבים |
| 14 | **יהושע בן נון** : ספר שמות וספר יהושע.  כשיצאו בני ישראל ממצרים, נלחם יהושע מול עמלק ברפידים.  לאחר 40 שנות נדודים במדבר, הנהיג את בני ישראל בכיבוש ארץ כנען | **רועי קליין** נהרג במלחמת לבנון השניה (2006)  הישטח על רימון כדי למנוע פגיעה בלוחמים |



* רגע לשיח"
* נתבונן בלוח הדומינו שיצרנו עם הגיבורים ונשתף במחשבה שעולה לנו –
* האם יש מאפיינים למעשי גבורה ולגיבורים ?

{מסכן עצמו למען אחרים, רואה את מצוקת הזולת, דבק במשימה למען מטרה טובה וגם: אומץ, תושיה, יכולת עמידה בלחץ. רצון לעשות טוב ל...., התגברות על רגש/ יצר, ( חשש, בושה, פחד) }

* מישהו נזכר בגיבור נוסף שרוצה להוסיף לדומינו?
* על איזו מהדמויות היה מעניין אתכם ללמוד עוד?

****

**המלבי"ם** – נולד באוקראינה בשנת 1809 . מפרשני המקרא שפעלו ברוסיה וברומניה.

**לימוד 1** - המלבי"ם במדבר י"ד 17: ( 10 דק' )

**.... כי הגבורה תראה בשני אופנים,**

**אם במה שינצח את זולתו**

**אם במה שינצח את עצמו,**

**וזה הגבורה היותר מופלגת על דעת "טוב ארך אפים מגבור, ומושל ברוחו מלוכד עיר"** (משלי ט"ז)

{יותר טוב להיות איש עם איפוק וסבלנות מאשר גיבור. ומושל ברוחו טוב יותר מגיבור שיכול לכבוש עיר}

רגע לשיח**:**

שתי ההתבטאויות של גבורה: 1. לנצח את האחר 2. לנצח את עצמי.

* הביאו דוגמאות לכל אחד מסוגי הגבורה . ( תוכלו גם להביא דוגמאות מאבני הדומינו.).
* לאלו כוחות נדרשים על מנת לנצח את האחר? ולאלו כוחות נדרשים על מנת לנצח את עצמי?
* מה בעיניכם ראוי יותר להערכה? מי שמנצח את החבר בוויכוח, במשחק, וכד' או מי שמנצח את עצמו ופועל בשיקול דעת ולא לפי מה "שבא לו" איזה מהם יביא לחברה מתוקנת יותר?
* מה זוכה יותר לפרסום בתקשורת? למה?

**לימוד 2** - ( 10 דק')

**אימתי נקרא גיבור? - בשעה שחבירו בא ליפול לבור ואחזו בידו שלא יפול, וכן מי שרואה חבירו נופל לבור - מעלהו מן הבור.** ( מדרש תהילים נ"ב)

תמונה שמכילה שחור, חשיכה

התיאור נוצר באופן אוטומטי

 רגע לשיח:

* ליפול בבור יכול להיות ממש וגם יכול להיות משל. תנו דוגמאות ל"בורות" שאנשים יכולים ליפול לתוכם, ואיך אפשר להציל אותם?
* למה מי שמציל את חברו מליפול לבור נקרא גיבור?
* למה לפעמים קשה לנהוג כך?

**אסיף:**

* **נחזור לדומינו – אבל קצת שונה .**
* **כל תלמיד יקבל "אבן דומינו" ובה יכתוב דמות גיבורה מהמשפחה שלו.**
* **הנחת ה"אבנים" – בכל חיבור שיבחרו התלמידים.**

**חשוב : לשאול על כל דמות "על מה היא מתגברת?**

**לברר עם התלמידים – איזה חיבור הם רואים לדמות שעליה הם התחברו.**

**סיכום ה”פ.ל.א “**

* ב**פתיח** – פגשנו גיבורים וגיבורות מתקופות שונות.
* ב**לימוד** - ראינו התבטאויות שונות של גבורה.
* וב **אסיף** ראינו את הגבורה במשפחות שלכם.

**רפלקציה :**

סבב : משהו חדש שלמדתי על עצמי,

משהו חדש שלמדתי על המושג גבורה,